|  |
| --- |
| Projekti pealkiri: Relvalubade digitaliseeritud menetlus  Taotleja: PPA  Käesoleva taotluse SF vahendite maht: 365 000 eurot (ilma KM) |

## **Kavandatava projekti tulemuste mõju investeeringute kavas või avatud taotlusvoorus seatud eesmärkide täitmisele**

|  |
| --- |
| * Kirjeldada, kuidas taotletav projekt aitab kaasa käesoleva investeeringute kava/ avatud taotlusvooru eesmärkide saavutamisele, mis on toodud [VV määruse/ ministri käskkirja nr] |

|  |
| --- |
| VASTUSE VÄLI  Meede „Avalike teenuste pakkumise arendamine“: taotletava projekti raames asendatakse tänane täismahus paberkandjal läbiviidav haldusmenetlus digitaalse menetlusega. Selle tulemusena saavutatakse oluliselt suurem efektiivsus menetlusprotsesside läbiviimisel, taotleja/loa omaniku taustakontrollide teostamisel ja seotud osapooltega (relvakaupmehed, partnerorganisatsioonid Eestis ja välismaal) reaalajas andmevahetus. Klient saab esitada taotlusi kodust lahkumata ning loa relva omada digitaalselt. Projekt teenib täismahus „paberivaba Eesti“ eesmärki ning pakub nutikaid lahendusi nii teenuse osutajale kui teenuse kasutajale. Tagatud on elektrooniline andmevahetus relva kaupmeeste ja EL liikmesriikidega. |

## **Projekti seos asutuse eesmärkidega**

|  |
| --- |
| * Selgitada, mis on asutuse organisatsioonipõhises strateegias sätestatud suur eesmärk, mille saavutamisele selle konkreetse projekti elluviimisega kaasa aidatakse? * Miks on plaani võetud just selle projekti elluviimine asutuse prioriteete ja strateegilisi eesmärke silmas pidades? |

|  |
| --- |
| VASTUSE VÄLI  PPA on Siseministeeriumi valitsemisala asutus ning valitsemisala eesmärgid on kirjeldatud „Siseturvalisuse arengukavas 2015-2020“ (edaspidi STAK). Dokumendis on üldise eesmärgina välja toodud, et Eesti inimesed tunneksid, et nad elavad vabas ja turvalises ühiskonnas, kus igaühe väärtus, kaasatus ja panus kogukonna turvalisusesse loovad ühe turvalisima riigi Euroopas. Nutikate, optimaalsete ja mõjusate lahendustega parandatakse elukeskkonda, vähendatakse ohtu elule, tervisele, varale ja põhiseaduslikule korrale ning tagatakse kiire ja asjatundlik abi.  STAK on omakorda jagatud programmideks, neist kolme programmi (turvalisemad kogukonnad, tasakaalustatud kodakondsus- ja rändepoliitika ning tõhusam piirihaldus) eesmärkide saavutamiseks on abi loodavast rakendusest. Programm „Turvalisemad kogukonnad“ eesmärk on järgnev: Eesti on ohutu elukeskkonna ja turvaliste kogukondadega ühiskond, milles inimesed tunnetavad oma teadlikkuse ja oskuste kasvu ning algatava hoiaku võtmise tõttu rolli ühiskonna turvalisuse loomisel, oskavad turvalisuseriske märgata ning nendele adekvaatselt reageerida.  STAK programm Turvalisemad kogukonnad rakendusplaan 2015-2019:  Meede 4: tõhus reageerimine ning nutikas järelevalve. Olulised tegevused punkt 4: Töötatakse välja ning võetakse kasutusele digitaalne relvaluba ja seda toetav IKT lahendus. See vähendab relvalubade menetlusele kuluvat tööaega, lihtsustab nende kontrollimist ning nende üle arve pidamist  **Eesmärk:**   * Eesti täidab Euroopa Liidu nõuetest tulenevaid rahvusvahelisi kohustusi, tagades kvaliteetse statistika hankimise võimaluse, elektroonilise suhtluskanali relvakauplejate ja relvaregistri vahel ning relvalubade alase andmevahetuse liikmesriikide vahel; * tagada tõhus järelevalve relvaseaduse alusel läbiviidavate toimingute efektiivsuse ning füüsiliste ja juriidiliste isikute poolt relvaseaduse nõuete täitmise üle.   **Alameesmärk**   * muuta loamenetlus efektiivseks ja kontrollitavaks (st järelevalve loamenetluse kvaliteedi ja õiguspärasuse üle); * muuta loa taotlemine kliendile oluliselt mugavamaks ja tänapäevastele ootustele vastavaks. |

## **Projekti eesmärgid**

|  |
| --- |
| * Sõnastada selgelt projekti peamine eesmärk ehk, mida püütakse saavutada:   + Kas tegemist on projektiga, mis eelkõige taotleb nt suuremat efektiivsust/ kulude kokkuhoidu, vabanemist vananenud tehnoloogilistest lahendustest (*legacy*’st), regulatsiooniga vastavusse viimist, kõrgemat teenuskvaliteeti vms. Ehk, mis on selle projekti peamine fookus? |

|  |
| --- |
| VASTUSE VÄLI  PPA-l on vananenud kujul olemas relvalubade digitaalne register (relvade ja lubade staatuse üle arvestuse pidamiseks) ja üle x-tee on võimalik relvaloa olemasolu ja kehtivust kontrollida – aga puudub võimekus tagada vajalik andmevahetus näiteks Euroopa Liidu liikmesriikidega. Samas toimub relvaloa menetlus täismahus käsitsi ja paberil - relvatoimik on paberkandjal ja dokumendid koostatakse käsitsi. Ka luba prinditakse lokaalse printeriga ja väljastatakse isikule paberkandjal. Andmevahetus relvakaupmeeste ja PPA vahel toimub paberkandjal ning relvaloa taotleja vahendusel. Samamoodi toimub relvade üle piiri transportimine. Laskemoona müük registreeritakse paberkaustikutes.  Selle tulemusena kannatab järelevalve relva omaniku, relvade ja laskemoona üle:   1. ei ole võimalik omada süsteemset ülevaadet menetluse sisulisest kvaliteedist ja raskendatud ning ressursimahukas on teenistusliku järelevalve teostamine lubade menetluse õiguspärasuse üle 2. ei ole võimalik teostada laskemoona müügi või relvade hoiustamise seiret 3. ei ole võimalik reageerida kiirelt ümbritseva keskkonna muudatustele ja relvade omamisest tulenevatele riskidele   Antud olukord võib kujutada olulist sisejulgeoleku ohtu Eestile ning selle maandamise üheks eelduseks on menetluse efektiivsus ning kontrollitavus.  Projekti edukal rakendamisel:   1. loodame suunata osa vabanevast menetlusressursist loa omanike ja juriidiliste isikute järelkontrollile (mille läbiviimiseks PPA-l täna vahendid puuduvad) ja 2. osa vabanevast ressursist IKT lahenduse ülalpidamisele ja jätkuarendustele (tänase teadmise juures keeruline anda hinnangut, millises mahus ja seetõttu taotletava raha vaates hetkel kajastamata). |

1. **Projekti skoop**

|  |
| --- |
| * Ulatus ehk skoop: mida konkreetselt selle taotletava investeeringuga saavutatakse? Peab olema selgelt aru saada, millist ulatust ehk skoopi planeeritav investeeringumaht katab. * Täpsustage, milliste asutuse infosüsteemidega on arendus seotud (nt ametnikurakendus (iseteenindus), kliendirakendus (iseteenindus), kontoritarkvara, siseveeb, välisveeb, tugiteenuste rakendused, personal, planeerimine, finants (ERP), asjaajamine (DHS), IT *helpdesk* ja monitooring, andmevahetuse loomine, andmebaasid vmt). * Juhul, kui tegemist on suure projekti alamosaga, siis lisada ka suurema projekti eesmärkide kirjeldus ning jaotus alamprojektideks/ projektietappideks, täpsustades ühtlasi, millised alamprojektid on tehtud ning millised on veel ees.   *Näiteks, kui käivitatakse IT arendusprojekt mille eesmärk on viia 10 erinevat tüüpi menetlused paberilt elektrooniliseks (et vähendada nii kodanike kui asutuse kulusid), siis kirjeldada, milliste menetluste elektrooniliseks viimine selle projektiga saavutatakse ning milliste menetluste üleviimine on planeeritud järgmistes projektides.* |

|  |
| --- |
| VASTUSE VÄLI  Skoobis on digitaliseerida kogu tsiviilkäibes olevate relvade nn „elukaar“, mis hõlmab muu hulgas:  relvade müüki toomist (aga ka viimist) üle piiri;  relvasoetusloa taotlemist;  relva müümist tsiviilkäibesse (sh kaupmeestega andmevahetus);  relva loa menetlust (sh päringud) koos järelevalvega;  relva tsiviilkäibest kõrvaldamine (kahjutustamine).  Vajalik on lisaks nn laskemoona „elukaar“:  laskemoona üle piiri toomine  laskemoona müük tsiviilkäibesse, kuid jääb arenduste järgmisesse etappi kuivõrd käesoleva taotluse rahuldamisel eeldatav maht ei kata kogu vajalikku rahastust.  Antud projekti skoobis ei ole teenistusrelvad ega juriidiliste isikute relvasoetusload |

## **Projekti kirjeldus**

|  |
| --- |
| Selgitada, kuidas eelmises väljas nimetatud eesmärke on plaanis saavutada.Näiteks, kui projekti peamiseks eesmärgiks on kulude kokkuhoid, siis kirjeldada, milliste protsessi muudatustega seda saavutatakse. |

|  |
| --- |
| VASTUSE VÄLI  Luuakse elektrooniline relvalubade taotlemise ja menetlemise süsteem ning elektrooniline relvaluba, mis võimaldab teha kvaliteetseid andmeuuringuid ning on andmeallikaks relvade, lubade ja loa staatuse osas analüüside koostamiseks. Tagatud on elektrooniline andmevahetus relva kaupmeeste ja EL liikmesriikidega. Tagatud on võimalus teostada efektiivset teenistuslikku järelevalvet ning avastada võimalikud süsteemi kuritarvitused.  Järelevalve loa taotlejate ja loa omanike üle on tõhus ning miinimumini on viidud soetamislubade ja relvaubade võltsimine, kuna load on digitaalsed ning kättesaadavad infosüsteemis. Füüsilisi lube ei väljastata ning seega ei ole neid ka võimalik võltsida. Teised liikmesriigid saavad relvalube (Relvaregistris) või nende andmisest keeldumisi (menetlusinfosüsteemis) kontrollida igal ajal ja võltsimised on välistatud. |

## **Olemasolev olukord ja ülevaade projekti vajalikkusest**

|  |
| --- |
| Hetkeolukorra kirjeldus (*AS IS*), mis selgitab planeeritava arendusprojekti vajalikkust. Kirjeldus peab sisaldama:   * Finantsilist ülevaadet, s.t ülevaadet tänaste protsessidega seotud kuludest (büroo, paber, IT haldus ja arendus, tööjõud, post jne), sh kuludest, mida projekti elluviimise järgselt on plaanis vähendada või tuludest, mida püütakse suurendada. Esitatud kulude ja tulude puhul tuleb selgitada ka kalkuleerimise alus (milliseid ühikuid, koguseid arvutamisel aluseks võeti). * Protsesside lühiülevaadet, s.t ülevaadet sellest, kuidas protsessid (sh arendusega seotud teenused täna toimivad, protsessis osalevate isikute arv (nii kodanikud, ettevõtted kui teised asutused, sh rollide lõikes) ja ajakulu nii asutuse siseselt kui väliselt; mis on peamised kitsaskohad, mis tingivad muutmise vajadust, millised on peamised protsessiga seotud riskid. * Kasutajate rahulolu: ülevaade sellest kas ja kuidas olete mõõtnud kasutajate rahulolu infosüsteemi, teenuste ja/või tööprotsessidega. Mis on olnud hindamise peamised tulemused? * Meetrika selgitus: kirjeldada tuleb hindamismeetrika vahendid, mida kasutades hetkeolukorda hinnati, täpsustades ka kulude kalkuleerimise alusandmeid. * Tehnilist lühiülevaadet: juhul, kui tegemist on olemasoleva süsteemi asendamise või täiendamisega, siis kirjeldada üldises võtmes lahenduse tehnilist ülesehitus (näiteks, kas lahendus on tehnoloogiliselt ajakohane või mitte, kas liidestused toetavate infosüsteemidega on olemas, et näiteks vältida kodanikelt/ kasutajatelt andmete mitmekordset esitamist erinevatele asutustele, kas kasutusel on toetavad kesksed lahenduse (x-tee, DVK jne)); * Ülevaade projekti vajalikkusest**:** Ülevaade sellest, miks just konkreetne valitud alternatiiv (projekt) on eesmärgi saavutamiseks parim? Kirjeldada, kuidas veenduti, et projekt on teistest alternatiividest suurema mõjuga ega dubleeri juba olemasolevat kolmanda osapoole (sh nii avalik- kui erasektor) lahendust? |

|  |
| --- |
| VASTUSE VÄLI  **Relvaregister:**  Relvaregister on vananenud ning ei võimalda teha toiminguid, mida on Euroopa Liidust tulenevatest kohustustest tulenevalt vaja täita (statistilised andmed, relvaregistri ja relvakauplejate vaheline elektrooniline suhtlus, andmevahetus EL liikmesriikide vahel). Relvakauplejad kannavad ostu/müügi toimingud siiani füüsiliselt relvaraamatusse, mida hoitakse relvakaupleja juures, selles tulenevalt puudub võimalus efektiivselt kontrollida ostude sooritamisi. Euroopa Liikmesriikide vahel relvade sisse-väljaveoks antakse load paberkandjal. Neid on kerge võltsida ja e-posti või faksiga teistele liikmesriikide asutustele koopiate saatmine ei ole piisavalt kiire ega töökindel lahendus.  **Menetlusinfosüsteem:**  Tänane menetlus toimub täismahus paberkandjal. Loa taotlemiseks peab isik tulema teenindusse ning esitama vajalikud paberid. Seejärel komplekteeritakse toimik, mis liigub edasi menetleja kätte, kes teeb vastavad toimingud ja päringud infosüsteemides. Suhtlemine muude asutustega toimub peamiselt e-kirja teel, automaatseid toiminguid ei ole! Samuti on vajalik relva hoiukoha kontroll piirkonnapolitseiniku poolt, mille algatamiseks on samuti vajalik vahetu suhtlemine piirkonnapolitseinikuga.  **Järelevalve:**  Täna teenistuslik järelevalve loamenetluse kvaliteedi osas puudub, kuivõrd kogu menetlus on paberkandjal toimikutes üle Eesti ja nende ka pisteline kontroll käib tänase ressursi juures üle jõu.  Järelevalve füüsiliste ja juriidiliste isikute üle on riskiprofiilipõhine, kuid äärmiselt ressursimahukas ja täies ulatuses käsitöö. Ka andmevahetus kooskõlastavate asutustega on e-mailipõhine käsitöö. Kuivõrd tegemist on ressursimahuka tööga, on järelevalveulatus piiratud.  **Taotluste maht aastas**:  Aastal 2015 väljastati **kokku 12932** erinevat luba (sh relvalube 8158, relva soetamislube 3430, juriidilise isiku lube 43, kollektsioneerimislube 6, paralleelrelvalube 464, kandmislube 218,tulirelvpasse 203 ja võõrandamislube 410.  2016 aastal on 06.09 seisuga väljastatud **kokku 8222** erinevat luba ( sh relvalube 4992´, jur. isiku lube 45, kollektsioneerimislube 7, paralleelrelvalube 333, soetamislube 2299, kandmislube 109, tulirelvapasse 189, võõrandamislube 234, laskekõlbmatuks muutmise tõendeid 14).  **Kasutusmugavus:**  **Automaatsed** päringud puuduvad.  Menetlejad teevad täna päringuid käsitsi Politsei infosüsteemide kaudu  (MIS, Karistusregister, MISP jm). Samamoodi toimetavad käsitsi päringuid kriminaalpolitsei ja KAPO. Iga käsitsi päringuga peab kasutaja avama antud registri, logima sisse, sisestama isiku andmed (nimi, sünniaeg jne.) ning käivitama kontrolli. Seega on hetkel palju väliseid tegevusi, mis kulutavad menetlemisele kuluvat aega. Ühe esmase taotluse puhul päringud kokku võtavad ca 20 minutit, mis on ilmselgelt liiga palju.  **Eeltäidetud andmed:** loamenetlus on täismahus paberkandjal relvaregistri vaatest ühtesid ja samu andmeid sisestatakse korduvalt erinevatel töölehtedel. Korduv ja kohmakas sisestus kulutab mõttetult tööaega selle asemel, et süsteem kasutaks juba sellesse hõivatud andmeid.  **Süsteemikontrollid:** puuduvad igasugused elementaarsed kontrollimehhanismid süsteemi poolt, mis on viinud olukorrani, kus andmekvaliteet on äärmiselt madal, raskendatud on aruannete koostamine (suur osa aruandeid saabki teha vaid käsitööna). Puudub liidestus aadressiandmete süsteemiga (ADS), et saada standardiseeritud kujul aadressiandmeid ja neid ka teistele süsteemidele edastada. Samuti on puudlik järelevalve ja reaalajas puudub ülevaade relvade ja laskemoonaga toimuvast ning andmete kogumine on aeganõudev ja kohmakas käsitöö.  **Haldamine:**  Relvaregistri hoolduskulud täna on : ***46 187*****eurot aastas.** Menetlusinfosüsteem puudub.  Arvesse tuleb võtta, et olemasolev süsteem on läbinud vaid hädavajalikud arendustööd, et tagada registri toimimine.  Olemasolevate infosüsteemide haldamiseks või muutmiseks vajalik kompetents on monopoolses seisus, kuna kasutusel on vanad ja iganenud platvormid. Seetõttu on arendus väga kulukas.  **Logid:**  Relvaregistri logi on puudulik ja seetõttu ei ole kõigi toimingute puhul võimalik selgitada välja tehtud muudatusi.  Loamenetluse logi puudub täielikult. |

## **Projekti tulemus**

|  |
| --- |
| * Oodatava mõõdetava lõpptulemuse kirjeldus (*TO BE*), mille saavutamisel saab projekti pidada edukaks:   + Finantsilised eesmärgid: kirjeldada, milliseid kulusid soovitakse muuta, selgitada, millest muutus tulenema peaks. Sellest kirjeldusest peaks nähtuma milline on finantsiline vaade peale projekti edukat elluviimist.   + Protsesside muudatuste ülevaade: millised ärilised protsessid (sh arendusega seotud teenused) muutuvad ja kuidas (nt teenus muutub automaatseks, protsess viiakse paberilt elektrooniliseks, dokumendivahetus asendatakse andmevahetusega vms, sh kirjeldada muutust ajakulus ning kuidas muudatus mõjutab ametnikke, ettevõtteid, kodanikke jne). Kas ja milliseid protsessiga seotud riske projekt maandab ja kuidas?   + Kasutajate rahulolu: ülevaade sellest millised on ootused kasutajate rahulolule infosüsteemi, teenuste ja/ või protsessidega peale projekti elluviimist. Kuidas plaanite seda hinnata?   + Tehnilise lahenduse muudatuse ülevaade: juhul, kui tegemist on olemasoleva infosüsteemi asendamise või täiendamisega, siis kirjeldada üldises võtmes, milline saab olema lahenduse tehniline ülesehitus peale projekti elluviimist (näiteks, kas planeeritakse lahenduse tehnoloogilist uuendamist, liidestatakse täiendavate infosüsteemidega, et vähendada andmete topelt esitamist või mitmekordset sisestamist, võetakse kasutusele kesksed toetavad lahendused (x-tee, DVK jne), luuakse iseteeninduse võimalus vms).   Projekti tulemusi tuleb kirjeldada selgelt mõõdetavana, sealjuures tuleb kirjeldada ka meetrika, millega tulemuse saavutamist peale projekti lõppemist hinnatakse. Väli "olemasolev olukord" peab sisaldama kasutatava meetrika alusel mõõdetud tänast olukorda ning käesolevas väljas tuleb kirjeldada planeeritav siht, mille saavutamisel loetakse projekt edukaks (Nt hindamisvahend: teenuse kasutatavuse rahuloluküsimustik. Tänane keskmine hinnang 5/10-st, oodatav tulemus peale projekti elluviimist 7,5/10-st). Vajadusel võib taotlusele lisada ka selgitava faili (nt majanduslikku tasuvusanalüüsi kajastav tabel vms; sellisel juhul tuleb välja kirjeldustes viidata lisafailile, täpsustades failinime). |

|  |
| --- |
| VASTUSE VÄLI  **Relvaregister:**  Kaasajastatud relvaregister võimaldab teha kvaliteetseid andmeuuringuid ning on andmeallikaks relvade, lubade ja loa staatuse osas analüüside koostamiseks. Tagatud on elektrooniline andmevahetus relva kaupmeeste ja EL liikmesriikidega.  Järelevalve on tõhus ja miinimumini on viidud soetamislubade ja relvaubade võltsimine, kuna load on digitaalsed ning kättesaadavad infosüsteemis. Füüsilisi lube ei väljastata ning seega ei ole neid ka võimalik võltsida. Teised liikmesriigid saavad relvalube (Relvaregistris) või nende andmisest keeldumisi (menetlusinfosüsteemis) kontrollida igal ajal ja võltsimised on välistatud  **Menetlusinfosüsteem:**  Isik saab esitada taotluse PPA e-taotluskeskkonnas (esimesed arendused valmivad 2017 kevadel korduva ID-kaardi taotlemiseks, järgmises etapis lisatakse korduva passi ja seejärel relvalubadega seotu). Taotluskeskkonnast kanduvad andmed menetluse infosüsteemi, kus menetleja saab läbi viia erinevaid kontrolle süsteemipõhiselt ning algatada töövooge erinevatele osapooltele (kriminaalpolitsei, kaitsepolitsei, piirkonnapolitseinik) automaatselt. Kõigi osapoolte arvamused ja menetluse tulemused talletatakse menetluse süsteemi. Otsuse pinnalt genereeritakse digitaalne luba, mille kontrollimiseks on tagatud juurdepääsud õigustatud isikutele. Infosüsteem on integreeritud PPA identiteedihalduse ja haldusmenetluse infosüsteemidega ning kasutab nende süsteemide arenduseks juba loodud lahendusi (alustatakse 2017 UUSISillegaali arendustega ning jätkatakse RAKS arendustega haldusmenetluse mootori väljaehitamisel). Konkreetse taotluse raames lisatakse relvaloamenetluse ja järelevalvespetsiifilised rakendused.  **Järelevalve:**  Süsteemipõhine ja logidega menetlus tagab efektiivse järelevalve menetluskvaliteedi, aga ka ressursi koormatuse ja tähtaegadest kinnipidamise üle.  Järelevalvemudel ja süsteemipõhised kontrollid on võimalik luua efektiivselt tehniliste lahenduste kaasabil võites oluliselt aega kohapealseteks füüsilisteks kontrollideks relva hoiukohas või laskeklubis.  **Taotluste maht aastas**:  Relvalubade taotlemise maht on aastate lõikes suhteliselt stabiilne kõikudes aastate lõikes mõnevõrra. 2016 aastal on märgata esmataotlejate arvu kasvu, kuid üldine taotlejate arv on jäänud võrreldavaks eelmiste aastatega. Seega prognoosime stabiilsuse jätkumist.  **Kasutusmugavus:**  **Automaatsed süsteemisisesed päringud** – eesmärk on asendada võimlaikult suures mahus käsitsi päringuid süsteemisiseste automaatsete kontrollide ja IS-üleste otsingutega.  **Eeltäidetud andmed:** luua süsteemile funktsionaalsus, mis viiks ühtede ja samade andmete korduva sisestuse minimaalseks ja kasutaks juba süsteemi talletatud andmeid viisil, kus ametnikul jääks vaid üle kontrollida ja veenduda andmete korrektsuses. Lahendus aitaks vähendada ka sisestusvigu ning aitaks kaasa kõrgemale andmekvaliteedile. Isikuandmete vaates on juba täna kogu isikuandmete komplekt UUSIS-s olemas ja saaks efektiivselt kasutada juba isikult varem kogutud/hõivatud isikuandmeid.  **Iseteenindus:** taotlejal on võimalik ise esitada vajalikke andmeid ilma PPA-d külastamata. Samuti luua lahendused lisaandmete edastuseks PPA-le ilma PPA-d külastamata. Haakub PPA e-taotluskeskkonna kontseptsiooniga, kuid siinkohal seotud andmete kandumisega taotluskeskkonnast menetluskeskkonda. Lahendus hoiab kokku nii ametniku kui taotleja kulu ja aega. Samuti hakkavad relvakaupmehed sisestama andmeid relvade ja laskemoona müügi kohta ning saama menetluskeskkonna kaudu ka infot olemasolevate soetuslubade kohta, mis omakorda muudab kõik relvadega seotud tegevused oluliselt paremini jälgitavaks ning kokkuvõttes muudab keskkonna turvalisemaks.  **Automaatteavitus:** inimene saab jälgida tema taotluse seisu ja väljastatud loa staatust reaalajas.  **Süsteemikontrollid:** realiseeritud on lahendused, mis aitavad ametnikku korrektsel andmete sisestusel (näiteks kuupäeva formaadi kontroll, aadressandmete kontroll (liidestus ADS-iga), õiguslike aluste kontroll, taotluse esitamise koha kontrollid jne). Tulemuseks on kõrgem andmekvaliteet ja sellega kokku hoitud kasvõi näiteks analüütikute tööaega vigade pideva otsimise ning hiljem süsteemi administraatori tööaega, kes neid pidevalt korrastab. Iseäranis oluliseks peab PPA süsteemi kaasabil lahenduse loomist, kus menetluse käigus on võimalik süsteemikontrollide kaudu saada eelnevalt kokkulepitud riskiprofiilide hit’te.  **Haldamine ja rahaline mõju:**  Arvesse tuleb võtta, et uuel süsteemil hakkab olema oma meeskond, kes pidevalt uuendab ja täiendab infosüsteemi. Platvormid saavad olema kaasaegsemad, seega dünaamilisemad (kergem hallata ka tulevikus) ning süsteem saab korralikud logid.  Arendus on hõlmatud visiooniga, kus juba loodud haldusmenetlusel on üks ja ühine nn keskne mootor (alustatakse UUSISillegaal ja RAKS arendustega).  **Logid:**  Logimise osa relvaregistri osas on parandatud ja uue loodava loataotluse menetlemise süsteemis on arendatud logimine, mille abil on võimalik nii tagantjärgi tuvastada tehtud toimingute sisu, kui ka saada statistilisi andmeid töökoormuse ja ressursi efektiivse rakendamise osas üle Eesti. |

## **Projekti mõju**

|  |
| --- |
| * Kirjeldada olemasoleva olukorra (*AS IS*) ja projekt tulemuse (*TO BE*) VAHE ehk selle konkreetse elluviidava PROJEKTI MÕJU (sh finantsiline mõju - millises ulatuses kulud muutuvad, esitades kalkulatsiooni alused, äriprotsesside muudatused jm oluline). * Juhul, kui tegemist on suurema projekti alametapiga, siis eristada selgelt selle konkreetse alamprojekti ning suurema projekti mõjude kirjeldused. * Mõjude hindamisel tuleb minimaalselt kirjeldada, milline on oodatav projekti mõju ulatus organisatsiooni töötajatele ning protsessi kaasatud teistele osapooltele (näiteks: ettevõtted, kodanikud). * Juhul, kui lisaks mõõdetavatele peamistele tulemustele kaasnevad projekti elluviimisega ka muud sotsiaalsed või majanduslikud kasud, mida otseselt ei mõõdeta (kuna need ei ole seotud peamiste taotletavate eesmärkidega), siis tuleks ka need kaasnevad mõjud kirjeldada. |

|  |
| --- |
| VASTUSE VÄLI  Infotehnoloogilise lahenduse realiseerimisel on kogu relvaloa taotlemine ja menetlemine viidud infosüsteemipõhiseks. Lahendusega on liidestatud relvakaupmehed ja tagatud on võimalus kontrollida väljastatud loa staatust reaalajas. Tagatud on paberivaba menetlus, efektiivne järelevalve menetluskvaliteedi üle ja võimalus juhtida menetlusressurssi efektiivselt. Lahenduse edukal rakendamisel loodab PPA lisaks:   1. tõhustada oluliselt relvaseaduse alusel läbiviidavaid järelevalvetoiminguid nii füüsilisest isikust loa omanike, taotlejate, aga ka juriidiliste isikute üle (kuni paikvaatlusteni välja); 2. ka täiendavat ressursi kokkuhoidu, mida on võimalik suunata näiteks IKT-lahenduste jätkusuutlikkuse tagamisele.   Lahenduse realiseerimisel on kliendil võimalik taotleda luba kodust lahkumata, saada luba digitaalselt, mis on reaalajas kontrollitav kõigile õigustatud osapooltele. Lahenduse realiseerimisega on tagatud reaalajas infovahetus relvakaupmeestega. Oluliselt on tõusnud PPA menetlustöö efektiivsus. |

1. **Õiguslik regulatsioon**

|  |
| --- |
| * Juhul, kui regulatsioonides on kitsaskohti, siis kirjeldada lühidalt, mida on vaja muuta ning kui kaugel ollakse planeeritud regulatsioonide muudatuste elluviimisega? * Anda ülevaade milliseid õigusakte on vaja muuta või luua ning mis ajaks? |

|  |
| --- |
| VASTUSE VÄLI  Vajalik on muuta Relvaseadust ning selle alamakte. Relvaseaduse muudatuste töögrupp alustab tööd 2017 aasta algul ning kõik vajaminevad muudatused on plaanis sisse viia. Eelnõu peaks valmima eeldatavalt 2018 aasta alguseks.  Peamisteks muudatusteks on relvaloa regulatsiooni muudatus nagu relvaeksamite väljaviimine PPA-st, samas digiloa väljastamise muudatused on juba sisse viidud 01.06.2017 kehtima hakkavas Relvaseaduses. Isik ei pea esitama taotlust teeninduses ning samuti ei saa ta seda kätte teeninduses, samuti ei säilitata eelnevaid lube füüsilises toimikus jmt.  Seaduse vastuvõtmisel on võimalik määrata üleminekuaeg, mis oleks vastavuses uue menetlussüsteemi eeldatava valmimisajaga.  Muuta tuleb kõiki alamakte ja asutuse sisemisi tööprotsesse, koolitada kasutajad. |

## **Projekti kasusaajad – sihtgrupp**

|  |
| --- |
| * Kirjeldada projekti tulemuste kasutatavuse ulatus, peamised kasutajate grupid ja orienteeruv potentsiaalsete kasutajate arv. Selgitada, millele need numbrid tuginevad? * Juhul, kui projekti eesmärgiks on suurendada kasutajate arvukust või lisada uusi kasutajagruppe, selgitada, milliseid tegevusi on planeeritud teha selle eesmärgi saavutamiseks? |

|  |
| --- |
| VASTUSE VÄLI  Uue süsteemi kasutajateks on kõik relvaomanikud, tegevusluba omavad isikud ja lubadeametnikud. Samuti järelevalvet teostavad ametnikud ja asutused (keskkriminaalpolitsei, KAPO, EKEI, Maksu-ja Tolliamet, Keskkonnainspektsioon, muud valitsusasutused, kohtud, kohtutäiturid, kohalikud omavalitsused, Kaitseliit, Jahiliit, Laskespordiliidud jm)  Relvaomanikke on Eestis u. 28000; tegevusluba omavaid juriidilisi isikuid on u. 70 (u.250 kasutajat).  PPA ja muud asutused u. 1000 kasutajat.  Koguarv on suurusjärgus 30000 kasutajat.  Kaudsed kasusaajad on kõik Eesti ja EL kodanikud, kelle turvalisuse tagamine muutub süsteemi kasutuselevõtuga tuntavalt paremaks. |

1. **Kolmandad osapooled ja kulud**

|  |
| --- |
| * Täpsustada, kas projekti edukaks elluviimiseks on vajalik koostöö kolmandate osapooltega (näiteks andmevahetuse automatiseerimine, vajalik et kolmandad osapooled hakkavad asjakohaselt/rohkem andmeid esitama vmt)? * Juhul kui projekti edukas elluviimine eeldab kolmandate osapoolte poolset panustamist, siis kirjeldada kas vajalik panustamine on kolmandate osapooltega kokku lepitud? * Juhul, kui projekti elluviimine eeldab kolmandatelt osapooltelt kulutuste tegemist, siis selgitada, kes need kulud kannab ja kas selles osas on eelkokkulepped olemas? |

|  |
| --- |
| VASTUSE VÄLI  Projekti on kaasatud Siseministeeriumi valitsemisalas IT teenuseid pakkuv Siseministeeriumi infotehnoloogia- ja arenduskeskus (edaspidi SMIT), kes sätestab tehnoloogilised nõuded rakenduse väljatöötamiseks ning realiseerimiseks. Taotlus on kirjutatud koostöös SMITiga ning nende nõusolek projektis osalemiseks on olemas.  SMIT viib läbi hanke ning sõlmib pakkujaga lepingu(d).  Tehnilise lahenduse loomise kulud on kaetud projekti eelarves. Loodava lahenduse tehnilist osa hakkab haldama SMIT, sisulist haldamist teeb PPA. |

## **Projekti innovaatilisus**

|  |
| --- |
| * Selgitada projekti innovaatilisust – st kirjeldada, millist arenguhüpet projekti ellukutsumisega püütakse saavutada võrreldes tänase olukorraga?   Innovatsioon võib olla tehnoloogiline, protsessiline või organisatoorne. St innovatsioon võib olla seotud nt uute tehnoloogiate kasutuselevõtuga, protsesside oluliselt efektiivsemaks muutmisega, või valdkondade vahelise uuendusliku koostöö käivitamisega.  Innovaatilisuse kirjeldus on oluline, et põhjendada projekti rahastamist struktuurfondide vahenditest. |

|  |
| --- |
| Vastuse väli  tegemist on uue loodava tehnilise lahendusega, millega senine täismahus paberkandjal menetlus viiakse infosüsteemipõhiseks ja projekti innovaatilisus hõlmab mitut tahku:   1. uue tehnoloogia kasutuselevõtt - kasutusele võetakse täiesti uus süsteem (taotlus-ja menetluskeskkond) 2. protsesside efektiivsemaks muutmine - taotleja vaates saab kõiki toiminguid teha e-keskkonnas ning puudub vajadus käia teeninduses või menetleja juures. menetleja saab teha keskkonnas ühe päringu ning andmed kogutakse erinevatest andmebaasidest kokku. erinevate lubade taotlemine muutub oluliselt tõhusamaks (näiteks soetamisloa taotlemisel isik esitab taotluse, menetleja saab sellekohase teate, teeb vajalikud toimingud ning kas teeb lubava või keelduva otsuse, otsus tehakse teatavaks elektroonilisel teel).   järelevalve tegemine muutub oluliselt tõhusamaks, kuna kõik andmed jõuavad keskkonda reaalajas. täna kasutusel olev süsteem võimaldab järelevalvet teha vaid kaupmehe juurde kohale minnes ning füüsilistest relvaraamatutest andmeid otsides (s.t kõik andmed on paberkandjal ning nendest vajalike andmete leidmine on aja- ja ressursimahukas).   1. koostöö erinevate osapooltega (ppa, maksu-tolliamet, kapo jne) muutub samuti oluliselt kiiremaks, võrreldes täna kasutusel oleva süsteemiga, kus kõik toimub kas paberkandjal või e-kirja teel. samas efektiivne ja reaalajas koostöö julgeolekuasutustega tagab senisest olulisemalt tõhusama järelevalve erinevate menetlusliikide üle tuues kaasa suurema turvalisuse. |

## **Projekti eeltingimused**

|  |
| --- |
| * RIHA: selgitada, kas projektiga seoses tekib täiendavaid kohustusi riigi infosüsteemi haldussüsteemis. Juhul, kui tegemist on jätkuarendusega, siis kirjeldada, kas RIHAga seotud varasemad kohustused on korrektselt täidetud.   *Kui projekt on seotud taotleja mitme infosüsteemiga, siis peavad RIHAga seotud kohustused olema täidetud kõigi süsteemide puhul. Näiteks kui projekti käigus tehakse arendusi mitte ainult põhiinfosüsteemis, vaid ka Taotleja dokumendihaldussüsteemis (DHS), peab ka DHS ja selle kasutamine olema RIHAs registreeritud.*   * ISKE: juhul, kui tegemist on jätkuprojektiga, siis kirjeldada ISKE rakendamise hetkeseis varem loodud lahenduse osas. Kirjeldada, millised kohustused turvanõuetega seoses projektile laienevad ning millises ulatuses need on täidetud. Näiteks, kui tegemist on infosüsteemiga, mille osas on kohustus ISKE nõudeid rakendada, siis kirjeldada nende rakendamise hetkeseis. Juhul, kui süsteemile laieneb ka auditeerimise kohustus, siis täpsustada, kas seda kohustust on nõuetekohaselt täidetud. Juhul, kui ISKE nõuete täitmine on käesoleva projekti alamosa, siis täpsustada ka seda. * Koosvõimeraamistik: milliseid koosvõimeraamistiku dokumente projektis rakendatakse? Ei pea detailsemalt kirjeldama koosõimeraamistiku erinevate dokumentide konkreetsete nõuete rakendamise ulatust. * Iseteeninduskeskkonna raamistik: Kas on kavandatud tegevused, mis tagavad „Iseteeninduskeskkonna raamistiku“ (dokument leitav: <https://www.mkm.ee/sites/default/files/iseteeninduskeskkondade_raamistik.pdf>) Lisas 1 kirjeldatud funktsionaalsused (iseteeninduskeskkonda sisenemine, teenuste kohta info saamine, teenuse taotlemine ja saamine, infovahetus ja haldusotsuste kätte toimetamine, volituste haldamine, kliendiandmete ja seadete haldamine, kasutajatoe osutamine ja kasutajatelt tagasiside kogumine, iseteeninduskeskkonna haldamine), või miks raamistikus kirjeldatud funktsionaalsust ei kasutata? * Kasutatavuse (kvaliteedi) mõõtmise raamistik: Milline on teie poolt arendatava teenuse rahulolu hetkeseis ja milline on rahulolu näitaja prognoos peale arendustegevuste elluviimist vastavalt hetkel kasutusel olevale rahulolu hindamise metoodikale. Kui rahulolu ei mõõdeta, siis palume põhjendada, miks ei mõõdeta.  *Kasutatavuse analüüs peab tuginema raamistiku „Kasutatavuse mõõdikute süsteem avaliku sektori tarkvarasüsteemidele“ printsiipidele (leitav:* [*https://www.mkm.ee/sites/default/files/kasutatavuse\_moodikute\_susteem\_final\_november\_2014.pdf*](https://www.mkm.ee/sites/default/files/kasutatavuse_moodikute_susteem_final_november_2014.pdf)*)* * Avaandmete hetkeseis ning plaanid: täpsustada, kas vastavalt avaliku teabe seadusele laieneb infosüsteemile andmete masinloetavas formaadis kättesaadavaks tegemise kohustus. Juhul, kui AvTS järgi vastav kohustus kehtib/ tekib, siis selgitada kohustuse täitmise hetkeseisu ning projekti käigus planeeritavaid tegevusi nõuete täitmise osas (st täpsustada, millisel kujul, mis ajaks ja kuhu andmed avalikult kättesaadavaks tehakse). |
|  |

|  |
| --- |
| VASTUSE VÄLI  RIHA: loodav menetlusinfosüsteem on uus ja varasem tehniline lahendus puudub. Andekogu ei ole RIHA-s registreeritud;  ISKE: loodava infosüsteemi vaates ISKE rakendatud ei ole;  Koosvõimeraamistik: a) projekt aitab kaasa teenusepõhise ühiskonna arengule, kus kõik inimesed saavad riigiga suhelda ilma, et nad peaksid teadma midagi avaliku sektori hierarhiliselt struktuurist ja rollide jaotusest selles (eelkõige „paberivaba Eesti“ ja võimalus suhelda riigiga asutust külastamata või külastades vaid erivajadusel (intervjuu/küsitluse läbiviimiseks); b) toetab riigi infosüsteemi koosarenemist – eelkõige läbi selle, et projekt realiseeritakse koosmõjus PPA e-taotluskeskkonnaga ja juba välisrahastuse saanud UUSISillegaali arendustega  Iseteeninduskeskkonna raamistik: haakub PPA e-taotluskeskkonna ja taotletava projekti arendustega, mis omakorda arvestab ja on kooskõlas raamistiku põhimõtetega arusaadavast, usaldusväärsest ja täisautomaatsest taotlemise ning menetluse keskkonnast hõlmates erinevaid ristkasutusfunktsioone teiste riigi infosüsteemidega;  Avaandmete hetkeseis: täna avalikud andmed puuduvad, kuid loodava projekti raames on vajadus kuvada kindlasti relva mudeli andmed (kohustuslik) ja lisaks lubadega seotud statistikat. |

## **Projekti ettevalmistuse hetkeseisu kirjeldus**

|  |
| --- |
| * Kirjeldada lühidalt, milliseid eeltöid on projekti ettevalmistamiseks juba tehtud (eelanalüüs, prototüübi loomine, projektorganisatsiooni loomine, protsesside kaardistamine, ärianalüüs majandusliku kasu täpsemaks hindamiseks, jõustumist ootav seadus/ määrus, jõustuv direktiiv või EL määrus vms). |

|  |
| --- |
| VASTUSE VÄLI  Taotluse esitamise ajaks on läbi mõeldud detailne sisuvajadus, koostatud lühianalüüs hetkeseisu ja oodatava kasu võrdlusega. Koostatud vajaduse eelanalüüs kontseptsiooni näol. Sisuline vajadus on läbi räägitud ja kooskõlastatud ministeeriumi poliitikaosakonnaga. Esitatud on ettepanekud Siseministeeriumile uue relvaseaduse väljatöötamise raames vajalike õiguslike sätete muutmiseks, mis tagavad digitaalse menetluse täismahus õiguspärasuse ja vajalikud juurdepääsud/õigused kaasatud osapooltele (näiteks relvaeksamite väljaviimiseks PPA-st). |

## **Tellijapoolne projektorganisatsiooni kirjeldus ning vastutavate rollide isikuline koosseis**

|  |
| --- |
| * Kirjeldada võimalikult täpselt, millise meeskonna tellija komplekteerib projekti elluviimiseks: millised on tellija meeskonna võtmerollid ning millise koormuse ulatuses nad projekti elluviimisesse panustavad? (Kes on lahenduse omanik (struktuuriüksus, roll), projektijuht, ärianalüütik, teenuste omanik, peakasutaja, testimise juht jne). |

|  |
| --- |
| VASTUSE VÄLI  Projekti elluviimiseks rakendavad PPA ja SMIT seni praktiseeritud ja kokkulepitud tööprotsesse, kus:   1. tellija ja lahenduse omanik on PPA ning meeskonnaliikmed arendusosakonna identiteedi ja staatuste büroo peaekspert Erki Uus (teenuse omanik/analüütik) ja infovarade juhtivkorrakaitseametnik Teo Niklus (peakasutaja ja testimise juht); 2. kaasatakse nõuandjana Siseministeeriumi korrakaitse- ja kriminaalpoliitikaosakonna nõunikud; 3. SMIT –i poolelt on lahenduse omanikus Piiri- ja rahvastikukorralduse valdkond 4. SMIT –i poolelt osaleb veel ka Politsei valdkond, kellele kuulub relvaregister 5. Lahenduse loomiseks komplekteerib SMIT meeskonna, kuhu kuulub täiskohaga Projektijuht/tootejuht; 0,3 koormusega nn. *ScrumMaster*, kelle ülesandeks on meeskonna töökorralduslikud küsimused; neli täiskohaga nö. *full stack* arendajat   Infosüsteemi arendamise tellib SMIT. |

## **Projekti tegevuste lühikirjeldus**

|  |
| --- |
| * Kirjeldada projekti kavandatav algus ja projekti elluviimiseks planeeritud tegevuste loetelu ning ajaline kestus üldisel tasemel. |

|  |
| --- |
| VASTUSE VÄLI  Projekti kestvuseks on planeeritud 8 kuud, mis on jagatud 2 nädalasteks etappideks. |

## **Projekti elluviimiseks vajalik kulude eelarve tegevuste lõikes koos kalkulatsiooni ja põhjendusega**

|  |
| --- |
| * Eelarves tuleks eristada, millele ja kui suures mahus (üldisel tasemel) investeeringuid planeeritakse. Nt kui suur osa eelarves kulub enda projektimeeskonna suurendamisele, kui palju tellitakse teenusena sisse, milliseid teenuseid täpsemalt sisse tellitakse jne. Eelarve detailse ülevaate võib taotlusele lisada eraldi tabelina. * Kui tegemist on mahukama projekti alamprojektiga, siis tuleks lisaks taotletava projekti eelarvele täpsustada ka kogu projekti eelarve ning projektietappide loodetavad rahastamisallikad. * Juhul, kui osa eelarvest kaetakse muudest vahenditest, siis lisada ka see info. * Lisaks investeeringu suurusele on vaja selgitada, millele kulude prognoos põhineb. Kirjeldada eelarve koostamise eeldused (nt millise tunnihinnaga on eelarvet planeerides arvestatud). |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| VASTUSE VÄLI   |  |  |  |  | | --- | --- | --- | --- | | **Tegevus** | **Aeg (kuud)** | **Põhjendus** | **Maksumus EUR** | | Projektijuhi palgakulu | 9 | Projekti skoobi lahtikirjutamine, prioriteetide seadmine, analüüs, tööde vastuvõtmine arendajatelt.  Palk on arvestusega, et 3700 EUR brutot | 45 000,- | |  |  | | | | *A*rendustööde läbiviimine | 8 | Funktsionaalsuse realiseerimine, mis on kirjeldatud eelnevates punktides. Planeeritud on 4 liikmeline meeskond 8 –ks kuuks. Praeguse raamlepingu alusel võime öelda, et ühe meeskonnaliikme hind kuus on kuni 10 000EUR, koos käibemaksuga. Tegelik hind kujuneb minikonkursi käigus | 320 000, - | | *ScrumMaster* | 9 | 0,3 FTE | SMIT eelarve | | Tellija ja teenuse omanik | 9 | 2 x 0,5 Arendusosakonna eksperdid | PPA eelarve | | **Maksumus kokku:** | | | *365 000,-* | |

## **Projekti elluviimiseks kavandatav hankemenetluste arv ja nende sisu lühikirjeldus**

|  |
| --- |
| * Juhul, kui projekti viiakse ellu mitme erineva hankega, tuleb see eeltaotluses lahti kirjeldada, et rakendusüksusel oleks ülevaade hangete arvust, mida viiakse ellu eeltaotluses toodud eesmärkide saavutamiseks. |

|  |
| --- |
| VASTUSE VÄLI  SMIT–il on tehtud ressursi hange, mille käigus sõlmitud raamlepingu alt me teeme vajalikud minikonkursid arendustiimi sisseostmiseks. |

## **Kaasnevad riskid ja nende maandamine**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * Kirjeldada, kuivõrd on tegeletud projekti riskianalüüsiga. Millised on peamised riskid ja nende ulatus? Kas ja kuidas on planeeritud tuvastatud riskide maandamise mehhanismid?   Riskianalüüs on soovitav esitada järgmisel kujul:   |  |  |  |  |  | | --- | --- | --- | --- | --- | | Risk | Riski realiseerumise tõenäosus | Riski realiseerumise mõju projekti eesmärkide täitmisele | Riski maandamise tegevused | Riskijuht/ vastutaja | |  |  |  |  |  | |  |  |  |  |  | |

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| VASTUSE VÄLI   |  |  |  |  |  | | --- | --- | --- | --- | --- | | Risk | Riski realiseerumise tõenäosus | Riski realiseerumise mõju projekti eesmärkide täitmisele | Riski maandamise tegevused | Riskijuht/ vastutaja | | arendusmeeskonnaliikme lahkumine | keskmine | keskmine | projekti hetkeseisu pidev monitoorimine, info jagamine, kokkulepete/otsuste fikseerimine, dokumentatsiooni loomine ja hoidmine info säilitamiseks ja taasesitamiseks | SMIT projektijuht | | arendusmahu hinnang ebatäpne | keskmine | keskmine | arendustööde eeldatava mahu perioodiline üle vaatamine koostöös arendajaga.  Arendajale antav sisend töötatakse meeskonna poolt detailselt läbi ja vajadusel seatakse ümber prioriteete. | SMIT projektijuht | | arendajal puudub vaba tööjõuressurss | madal | keskmine | Hankelepingu tingimuste täpne ja eesmärgipärane sõnastamine. | SMIT projektijuht | |

## **Projekti tulemuste juurutamise protsessi kirjeldus**

|  |
| --- |
| * Selgitada, milliseid tegevusi on planeeritud, et loodud lahendus juurutada, sh kirjeldada tegevused kasutajagruppide lõikes (sisemised vs välised kasutajad jne).   *Näiteks juhul, kui lahenduse eduka ellurakendamise eelduseks on, et poole aasta jooksul peale live'i on e-teenuse kasutatavus 30%, siis milliste tegevustega on plaanis see saavutada).* |

|  |
| --- |
| VASTUSE VÄLI  Tegemist on täiesti uue lahenduse loomisega, kus olemasolev 100% paberil menetlus viiakse digitaalseks. Seega on **esimeseks** otsustamist vajavaks kohaks, millises ulatuses olemasolev toimikutes kajastuv menetlus nn tagantjärele digitaliseeritakse – st millises ulatuses olemasolevad menetlusandmed siirdatakse infosüsteemi. Otsus siirde ulatuse osas langetatakse projekti algusfaasis.  **Teises** etapis - infosüsteemi live’i ajaks on koolitatud PPA prefektuuride teeninduste ja prefektuuride lubade menetlemisega tegelevad ametnikud. Esimeses faasis alustavad infosüsteemis andmete töötlemist just need kaks kategooriat. Paralleelselt lisanduvad relvakaupmehed vajaliku info edastamiseks relvaloamenetlusele ja digitaalse loa kontroll.  **Kolmandas** etapis lisanduvad digitaalsed kontrollid ja andmevahetus välistele osapooltele.  **Neljandas** etapis järelkontrollilahendused (riskiprofiilide koostamine, erinevad hoiatused jne). |

## **Projekti jätkusuutlikkus**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| * Kirjeldada projekti jätkusuutlikkust puudutav - nt see, milliseid halduskulusid on projekti elluviimise järgselt ette näha (või kuidas need muutuvad võrreldes tänase olukorraga 5 aasta jooksul peale süsteemi kasutuselevõttu). Lisaks kirjeldada, kas ja millises ulatuses on planeeritud vahendeid jätkuarenduste tegemiseks. Täpsustada ka, millistest vahenditest need kulud kaetakse.   Info halduskulude osas esitada aastate lõikes kujul:   |  |  |  |  |  |  |  | | --- | --- | --- | --- | --- | --- | --- | | Aasta/tegevus | 2015 | 2016 | 2017 | 2018 | 2019 | Millistest vahenditest kulud kaetakse? | | majutus |  |  |  |  |  |  | | Hooldus/ arendus |  |  |  |  |  |  | | Riistvara |  |  |  |  |  |  | | Muud kulud |  |  |  |  |  |  | | Kulud kokku |  |  |  |  |  |  |  * Taotleja peab kinnitama projektiga hangitava süsteemi või süsteemi komponendi ekspluateerimise kulude katmise projekti elluviimisele järgneva 5 aasta jooksul. * Juhul, kui tegemist on lahendusega, millel puudub üks selge omanik (nt KOV-idele suunatud lahendused), siis selgitada lahenduse rahastamismudelit ning organisatsiooni, mis tagab jätkusuutlikkuse |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| VASTUSE VÄLI   |  |  |  |  |  |  |  | | --- | --- | --- | --- | --- | --- | --- | | Aasta/tegevus | 2017 | 2018 | 2019 | 2020 | 2021 | Millistest vahenditest kulud kaetakse? | | majutus |  |  |  |  |  |  | | Hooldus/ arendus |  | 100000 | 100000 | 100000 | 100000 | Osaliselt planeeritakse PPA eeldatavast ressursisäästust. Selle mittesaavutamisel lisataotlusega RE-st | | Riistvara |  | 10000 | 10000 | 10000 | 10000 | Osaliselt planeeritakse PPA eeldatavast ressursisäästust. Selle mittesaavutamisel lisataotlusega RE-st | | Muud kulud |  |  |  |  |  |  | | Kulud kokku |  | 110000 | 110000 | 110000 | 110000 |  | |